O‘zbekiston milliy hamda olimpiya terma jamoalarining xalqaro musobaqalarga tayyorgarlik jarayoni yuqori saviyada o‘tishi uchun O‘zbekiston kubogi – 2015 final o‘yini o‘tkaziladigan vaqt o‘zgartirildi, deb xabar bermoqda O‘zPFL rasmiy sayti. Final uchrashuvi 24 noyabrdan 13 oktabrga ko‘chirildi va Jizzax shahrida o‘tkazilishi belgilandi. Eslatib o‘tamiz, final o‘yinida Qarshining “Nasaf” hamda Toshkentning “Bunyodkor” klublari g‘oliblik uchun kuch sinashishadi.